Na temelju članka 86. stavka 3. Zakona o prostornom uređenju („Narodne novine” broj 153/13, 65/17, 114/18. i 39/19) i članka 32. Statuta Općine Kalnik („Službeni glasnik Koprivničko-križevačke županije“ broj 5/13. i 4/18), Općinsko vijeće Općine Kalnik na 15. sjednici održanoj 5. srpnja 2019. donijelo je

**ODLUKU**

**o izradi** **IV. Izmjena i dopuna P****rostornog plana uređenja Općine Kalnik**

Članak 1.

Odlukom o izradi IV. Izmjena i dopuna Prostornog plana uređenja Općine Kalnik (u daljnjem tekstu: Odluka) pristupa se izradi IV. Izmjena i dopuna Prostornog plana uređenja Općine Kalnik („Službeni glasnik Koprivničko-križevačke županije“ broj 2/08., 6/11., 6/17. i 14/17. – pročišćeni tekst) (u daljnjem tekstu: IV. Izmjene i dopune Prostornog plana).

I. PRAVNA OSNOVA ZA IZRADU I DONOŠENJE PROSTORNOG PLANA

Članak 2.

Pravna osnova za izradu IV. Izmjena i dopuna Prostornog plana je Zakon o prostornom uređenju („Narodne novine“ broj 153/13, 65/17, 114/18. i 39/19) (u daljnjem tekstu: Zakon).

II. RAZLOZI DONOŠENJA PROSTORNOG PLANA

Članak 3.

Razlozi izrade IV. Izmjena i dopuna Prostornog plana su:

* omogućavanje realizacije izgradnje trga te tržnice s multimedijalnom dvoranom uz zgradu zdravstvene ambulante u centralnom dijelu naselja Kalnik sukladno izrađenim projektima,
* izmjene i dopune sukladno zahtjevima javnopravnih tijela za izradu IV. Izmjena i dopuna Prostornog plana vezane za prometnu, komunalnu infrastrukturu i slično,
* druge izmjene koje se tokom izrade pokažu nužnima.

III. OBUHVAT PROSTORNOG PLANA

Članak 4.

Obuhvat IV. Izmjena i dopuna Prostornog plana odnosi se uglavnom na centralni dio naselja Kalnik, odnosno na k.č.br. 160 k.o. Kalnik.

Planirane IV. Izmjene i dopune Prostornog plana odnose se na kartografske prikaze i odredbe za provođenje.

IV. SAŽETA OCJENA STANJA U OBUHVATU PROSTORNOG PLANA

Članak 5.

Potrebno je prostorno planski omogućiti realizaciju javnih i gospodarskih potreba Općine Kalnik na predmetnom području koje se nalazi u središnjem, uređenom dijelu naselja uz zgradu zdravstvene ambulante.

V. CILJEVI I PROGRAMSKA POLAZIŠTA PROSTORNOG PLANA

Članak 6.

Ciljevi i programska polazišta IV. Izmjena i dopuna Prostornog plana sukladni su:

1. Strategiji prostornog razvoja Republike Hrvatske („Narodne novine“ broj 106/17) i Programu prostornog uređenja Republike Hrvatske („Narodne novine“ broj 50/99. i 84/13),
2. Odluci o donošenju Prostornog plana Koprivničko-križevačke županije („Službeni glasnik Koprivničko-križevačke županije“ broj 8/01, 8/07, 13/12. i 5/14).

VI. POPIS POTREBNIH STRUČNIH PODLOGA POTREBNIH ZA IZRADU PROSTORNOG

PLANA

Članak 7.

IV. Izmjene i dopune Prostornog plana izrađivat će se na postojećim topografskim kartama (M 1:25.000), digitalnim ortofoto podlogama (M 1:5.000) i vektoriziranim katastarskim podlogama (M 1:5.000), koje će se pribaviti pri Državnoj geodetskoj upravi.

Članak 8.

Za izradu IV. Izmjena i dopuna Prostornog plana koristit će se podloge na kojima je izrađen temeljni Prostorni plan uređenja Općine Kalnik („Službeni glasnik Koprivničko-križevačke županije“ broj 2/08, 6/11, 6/17. i 14/17. - pročišćeni tekst). U slučaju da za određeno područje postoje nove i preciznije podloge, moguće je i njihovo korištenje.

VII. NAČIN PRIBAVLJANJA STRUČNIH RJEŠENJA PROSTORNOG PLANA

Članak 9.

Stručni izrađivač s kojim Općina Kalnik sklopi ugovor o izradi Plana izraditi će stručno rješenje na temelju kojeg će se provesti javna rasprava.

VIII. POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PROSTORNOG PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA

Članak 10.

Podatke, planske smjernice i dokumente iz područja njihovog djelokruga za potrebe izrade IV. Izmjena i dopuna Prostornog plana zatražit će se od:

* Ministarstva kulture, Uprave za zaštitu kulturne baštine, Konzervatorskog odjela u Bjelovaru, Trg E. Kvaternika 6, Bjelovar,
* Ministarstva unutarnjih poslova, PU Koprivničko-križevačke, Odjela zaštite od požara i civilne zaštite, Trg Eugena Kumičića 18, Koprivnica,
* Ministarstva državne imovine, Ulica Ivana Dežmana 10, Zagreb,
* Zavoda za prostorno uređenje Koprivničko-križevačke županije, Florijanski trg 4/1, Koprivnica,
* Koprivničko-križevačke županije, Upravnog odjel za prostorno uređenje, gradnju, zaštitu okoliša i zaštitu prirode, Antuna Nemčića 5, Koprivnica,
* Koprivničko-križevačka županije, Upravnog odjela za gospodarstvo, komunalne djelatnosti i poljoprivredu, Antuna Nemčića 5, Koprivnica,
* Ureda državne uprave u Koprivničko-križevačkoj županiji, Antuna Nemčića 5, Koprivnica,
* Državne uprave za zaštitu i spašavanje, Područnog ured za zaštitu i spašavanje Koprivnica, Ulica hrvatske državnosti 7, Koprivnica,
* Županijske uprave za ceste Koprivničko-križevačke županije, I. Z. Dijankovečkog 3, Križevci,
* HEP, Hrvatske elektroprivrede, Operatera distribucijskog sustava, Elektra Bjelovar, P. Biškupa 5, Bjelovar,
* Hrvatske regulatorne agencije za mrežne djelatnosti, Ulica Roberta Frangeša Mihanovića 9, Zagreb,
* Komunalnog poduzeća d.o.o. Križevci, Ulica Drage Grdenića 7, Križevci,
* i drugih sudionika čije je sudjelovanje propisano Zakonom o prostornom uređenju i/ili čije sudjelovanje se u tijeku izrade pokaže potrebnim.

Sukladno članku 88. Zakona o izradi IV. Izmjena i dopuna Prostornog plana moraju se pisanim putem obavijestiti i susjedni gradovi i općine (Grad Križevci, općine Gornja Rijeka i Sveti Petar Orehovec u Koprivničko-križevačkoj županiji te općina Ljubešćica u Varaždinskoj županiji).

IX. PLANIRANI ROK ZA IZRADU PROSTORNOG PLANA, ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU PROSTORNOG PLANA TIJELA I OSOBA ODREĐENIH POSEBNIM PROPISIMA, AKO JE TAJ ROK, OVISNO O SLOŽENOSTI POJEDINOG PODRUČJA, DUŽI OD TRIDESET DANA

Članak 11.

Rok u kojem su javnopravna tijela i osobe iz članka 10. ove Odluke obvezne dostaviti podatke, planske smjernice i/ili dokumente iz područja svoje nadležnosti je 15 dana od dana dostave ove Odluke.

U slučaju da nadležna javnopravna tijela i osobe iz članka 10. ove Odluke ne dostave svoje zahtjeve u roku određenom u stavku 1. ovog članka smatrat će se da ih nemaju.

Članak 12.

Sukladno članku 90. stavku 4. Zakona, javnopravna tijela i osobe iz članka 10. ove Odluke moraju u svojim zahtjevima navesti važeće propise i njihove odredbe, te druge stručne i ostale dokumente, na kojima temelje svoje zahtjeve u izradi IV. Izmjena i dopuna prostornog plana uređenja.

Ako javnopravna tijela i osobe iz članka 10. ove Odluke u svojim zahtjevima to ne učine, nositelj izrade nije dužan takve zahtjeve uzeti u obzir, ali je to dužan posebno obrazložiti.

Članak 13.

Sukladno članku 101. Zakona javnopravna tijela iz članka 10. ove Odluke, koja su trebala dati zahtjeve za izradu prostornog plana, sudjeluju u javnoj raspravi davanjem mišljenja o prihvaćanju tih zahtjeva, odnosno mišljenja o promjeni posebnog propisa i/ili dokumenta koji je od utjecaja na prostorni plan, pri čemu se ne mogu postavljati novi ili drukčiji uvjeti od onih koji su dani u zahtjevima za izradu nacrta prostornog plana.

Mišljenja iz stavka 1. ovoga članka prema kojemu određeni dio prijedloga prostornog plana nije u skladu sa zahtjevima javnopravnog tijela mora biti obrazloženo. U suprotnom nositelj izrade nije dužan takvo mišljenje razmatrati.

Članak 14.

Rok za izradu IV. Izmjena i dopuna Prostornog plana je maksimalno (6) mjeseci od odabira izrađivača.

Članak 15.

Izrada IV. Izmjena i dopuna Prostornog plana dijeli se u 11 (jedanaest) faza te obuhvaća sljedeće radnje i rokove:

- Prikupljanje zahtjeva za izradu IV. Izmjena i dopuna prostornog plana (15 dana),

- Izrada nacrta prijedloga IV, Izmjena i dopuna Prostornog plana (20 dana),

- Utvrđivanje prijedloga IV. Izmjena i dopuna Prostornog plana za javnu raspravu (30 dana),

- Javna rasprava o prijedlogu III. Izmjena i dopuna Prostornog plana (10 dana),

- Izrada Izvješća o javnoj raspravi (5 dana),

- Izrada nacrta konačnog prijedloga IV. Izmjena i dopuna Prostornog plana (10 dana),

- Utvrđivanje konačnog prijedloga IV. Izmjena i dopuna Prostornog plana (5 dana),

- Pribavljanje mišljenja Zavoda za prostorno uređenje Koprivničko-križevačke županije o usklađenosti IV. Izmjena i dopuna Prostornog plana s Prostornim planom Koprivničko-križevačke županije (30 dana),

- Usvajanje IV. Izmjena i dopuna Prostornog plana na sjednici Općinskog vijeća (5 dana),

- Objava Odluke o donošenju IV. Izmjena i dopuna Prostornog plana u Službenom glasniku Koprivničko-križevačke županije (30 dana),

- Objava pročišćenog teksta odredbi za provođenje Prostornog plana i grafičkog dijela Prostornog plana u elektroničkom obliku i analognom obliku (30 dana).

Članak 16.

Ovom Odlukom nije određena zabrana izdavanja akata kojima se odobravaju zahvati u prostoru tijekom izrade i donošenja IV. Izmjena i dopuna Prostornog plana.

X. IZVORI FINANCIRANJA IZRADE PROSTORNOG PLANA

Članak 17.

Izrada IV. Izmjena i dopuna Prostornog plana će se u cijelosti financirati iz proračuna Općine Kalnik.

XI. PRIJELAZNE I ZAVRŠNE ODREDBE

Članak 18.

Sukladno Mišljenju Upravnog odjela za prostorno uređenje, gradnju, zaštitu okoliša i zaštitu prirode Koprivničko-križevačke županije, KLASA: 351-03/19-01/49, URBROJ: 2137/1-05/03-19-2, od 5. srpnja 2019. za Plan nije potrebno provesti postupak Glavne ocjene za ekološku mrežu kao niti stratešku procjenu utjecaja na okoliš.

Članak 19.

Sukladno članku 86. Zakona ova Odluka dostavlja se Zavodu za prostorni razvoj, a sukladno članku 19. stavku 2. Uredbe o informacijskom sustavu prostornog uređenja („Narodne novine“ broj 115/15) i Zavodu za prostorno uređenje Koprivničko-križevačke županije.

Članak 20.

Sukladno članku 88. i 90. Zakona, nositelj izrade po objavi ove Odluke obavještava javnost o izradi IV. izmjena i dopuna Prostornog plana na mrežnoj stranici Općine Kalnik i kroz informacijski sustav prostornog uređenja putem Zavoda za prostorni razvoj te dostavlja Odluku zajedno s pozivom na dostavu zahtjeva nadležnim javnopravnim tijelima i osobama iz članka 10. ove Odluke.

Članak 21.

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE**

**OPĆINE KALNIK**

KLASA: 350-02/19-01/04

URBROJ: 2137/23-19-3

Kalnik, 5. srpnja 2019.

**PREDSJEDNIK:**

**Igor Tomić,** univ.bacc.ing.mech.